**Referat fra foreldremøte 20.10.20 : Skolegruppeforeldre.**

Tilstede: : Ida Karina Westby, Ole Thomas Bakken, , Sine Sørlie, Heidi Frøyse, Stian Nymoen, Berit Nubberud.

Hanne og Janne deler på å ha skolegruppa. De har til nå hatt det en gang hver og syntes at et fungerer greit.

Det er noe sprik i gruppa iht utviklingsnivå og interesse, men det er ikke unormalt i denne alderen.

Poenget med «skolegruppa», er jo å forberede barna på skolestart, og hva de kommer til å møte der.

Det er ikke snakk om at det skal læres å lese eller lignende, MEN at de skal få en forsmak og «leike» med viktige temaer.

Vi jobber i ei bok som heter Trampoline. Dette er et aktivitetshefte er laget for 5-åringene i barnehagen og er revidert etter ny rammeplan for barnehagen (R-17). I aktivitetsheftet møter barna elefanten Trampoline i ulike situasjoner, og det legges vekt på lek og læring, undring og refleksjon, språkstimulering og begrepsforståelse. Heftet er inndelt i temaene Meg og deg, Mønster, Former, Måling, Tall, Plassering, Sortering, Stavelser, Rim, Symboler og Bokstaver.

Etter hvert vil barna få møter med skolen og sine faddere, som er elever fra 5 klasse. Hvor mange møter det blir, og når er ikke fastlagt enda. Dett er det skolen som styrer.

Hanne eller Janne kommer til å følge de som skal til Eggedal skole, og Berit Kauserud, vil følge de som skal til Prestfoss skole.

Hva med lekser/ oppgaver hjemme?

Barna har selv uttrykt her i bhg, at de gleder seg og syntes det er stas. Vi er veldig tydelige på at dette er frivillig å gjøre disse oppgavene for barna.

Det kom motargumenter på dette fra noen av foreldra, som la vekt på at det allikevel ble et press på barna om at de skulle/måtte utføre oppgavene, og hvordan de utførte det. ( om det ble bra nok) Og at de kunne bli « skoleleie/ lekseleie» enda tidligere.

Det var delte meninger i foreldregruppa, men vi mener at vi heller ikke skal skuffe de som faktisk ønsker ekstra trening/ oppgaver.

Derfor vil vi i barnehagen prøve å finne en løsning på dette, ved at ingen får med oppgaver hjem, MEN at de i «skolegruppa» som ønsker det, kan jobbe med oppgaver her i bhg en annen dag.

Vi håper alle blir fornøyd med denne løsningen 😊